Julia Lebel-Arias

Julia Arias, anavazet ivez evel Julia Lebel-Arias (Aguilares e proviñs Tucumán, en Arc'hantina, 10 a viz Meurzh 1946) a zo ur c'hoarierez echedoù arc'hantinat, gall ha monakoat.

Mestrez Etrebroadel (WIM) eo abaoe 1985 He fichenn FIDE .

Genver 2026: 1 723 eo he renk Elo Standard, 1 688 he renk Elo Fonnapl ha 1 729 he renk Elo Luc'hedennHe fichenn FIDE. 2 150 eo bet he renk Elo Standard uhelañHe fichenn e Chess Base.
 Buhez 
Julia Arias a zo bet ganet en Aguilares  d'an 10 a viz Meurzh 1946. P'edo 22 vloaz e krogas da c'hoari ha pleustriñ an echedoù er Stentor Club e Villa Luro. Seizh miz war-lerc'h, e 1968, e kemeras perzh e Kampionad Meurgêr Buenos Aires (+ 6, = 3). Jacobo Bolbochán e voe he mestr kentañ, ha goude-se e kemeras kentelioù gant Oscar Panno. Adalek neuze e ouestlas he buhez d'an echedoù, c'hoari ha kelenn a reas e Klub echedoù Boca Juniors e karter La Boca e Buenos Aires. E 1978 e voe pedet da c'hoari e Tournamant etrebroadel ar Maouezi en Ieras (Okitania). Gallout a reas kemer perzh a-drugarez da skoazell arc'hant Miguel Najdorf, paeet he frejoù karr-nij gantañ. Gober a reas anaoudegezh gant ar c'hoarier gall Patrick Lebel ha dimeziñ a reas gantañ e 1980, dont a reas da vout gall.
 Kevezadegoù 
 Kampionad Meurgêr Buenos Aires 
 C'hoari a reas e 1968, (+ 6, = 3).
 Trec'h e voe e 1972, e 1973 hag e 1974.
 Kampionad arc'hantinat ar maouezi 
 Tapout a reas an eil plas e 1969 e Tucumán war-lerc'h Aída Karguer.
 Trec'h e voe peder gwezh : e 1974, e 1975 e Mar del Plata, e 1976 e Buenos Aires hag e 1977Kampionadoù Arc'hantina - FADA, Kevre Arc'hantinat An Echedoù.
 Kampionad gall ar maouezi 
 Trec'h e voe teir gwezh : e 1983, e 1986 hag e 1990.
 Tournamantoù takadel hag etretakadel ar Maouezi 
 E 1975 e voe trec'h rampo e Fortaleza (Brasil).
 E 1985 e voe trec'h en Amsterdam (Izelvroioù). 
 E 1985 e voe pemzekvet-chwezekvet rampo gant Pepita Ferrer e Zheleznovodsk (Rusia)1985 Zeleznovodsk Interzonal Tournament : World Chess Championship (women) Mark-Weeks.com.
 E 1987 e voe trec'h e Budel (Izelvroioù).
 E 1987 e voe triwec'hvet e Tuzla (Bosnia-ha-Herzegovina)1987 Zeleznovodsk Interzonal Tournament : World Chess Championship (women) Mark-Weeks.com.
 Kevezadegoù all 
 E miz Meurzh 1988 e voe trec'h, 9,5/11, e Dortmund (Republik Kevreadel Alamagn)365 Chess.
 E 2006, en Arvier (Italia), e kemeras perzh e kampionad ar rummad Henidi S50, tapout a reas an eizhvet plas, 6/11Viktor Korchnoi wins World Senior Championship, d'an 23 a viz Gwengolo, Chess Base.
 Kampionad broioù bihan Europa (Maouezi) 
Kemer a reas perzh er 1 kampionad e miz Du 2022Heinz Herzog Chess Results.
 Kampionad europat dre skipailh 
C'hoari a reas ouzh tablezenn gentañ adskipailh Bro-C'hall e 1997 en eil kampionad e Pula (Kroatia) (+2, =2, -2)Women's Team Chess Championship :: Julia Lebel-Arias - Wojciech Bartelski Olimp Base.
 Olimpiadoù ar Maouezi 
C'hoariet he deus e skipailhoù Arc'hantina, Bro-C'hall ha Monako
Julia Arias, campeona argentina - AJEDREZ HISTORICOOlimp Base :
Bloaz  Tablezenn Niverenn an Olimpiad (Maouezi)  Bro ha kêr  Disoc'h 1976  1 7  , Haifa  (+2, =4, -4) 1978  2 8  , Buenos Aires  (+4, =4, -3) 1980  2 9  , Valletta  (+3, =4, -5) 1982  3 (adskipailh) 10 , Luzern  (+5, =2, -1) 1984  2  11 , Thessaloniki  (+4, =5, -4) 1986  1  12 , Dubai  (+4, =2, -6) 1988  2  13 , Thessaloniki  (+4, =3, -3) 1990  2  14 , Bled  (+3, =2, -6) 2002  2 (adskipailh)  19  , Bled  (+2, =1, -4) 2004  (adskipailh)  20  , Calvià  (+4, =5, -5) 2006  4  21  , Torino  (+4, =0, -4) 2012  3  22  , Istanbul  (+5, =3, -3) 2014  1  23  , Tromsø  (+2, =3, -3) 2016 1  24  , Bakou  (+2, =1, -6) Heinz Herzog – Chess Results. 2018 4  25  , Batoumi  (+2, =2, -5) Heinz Herzog – Chess Results.
 Notennoù 

 Liammoù diavaez 
 FIDE Chess Profile
 He fartiennoù e Chess Games
 He fartiennoù e  Chess Base

Rummad:C'hoarierien echedoù arc'hantinat
Rummad:C'hoarierien echedoù gall
Rummad:C'hoarierien echedoù monakoat
Rummad:Ganedigezhioù 1946